LidanRubinov/Halacha-QA huggingface dataset:
שאלה: שמירת נגיעה: כבוד הרב לאחרונה אני יוצאת עם בחור הנראה מאוד מתאים, כעת תוך כדי הקשר מתגלה קושי בצניעות ושמירת נגיעה ע"י הבן זוג, קושי שלא יכלתי לצפות בהתחלה היות והבחור מאוד מחובר ואוהב את התורה על כן לא ציפיתי לחוסר הבנה כזו עצומה ופסיחה על הנושא לכתחילה הבהרתי שאני מעוניינת שנשמור נגיעה ושזה מאוד מאוד חשוב ואהוב לי, והוא הסכים, אך מתברר היום שבמעמקי ליבו חשב שזה עניין שיחלוף עם הזמן כשאני אשתחרר ואבטח בו היום זה כבר עניין מרכזי שכל היום אנו מתעסקים בו, ושהוא מסרב לקבל ולהבין, ומוסיף המון מתח ועצבים אצלו אשמח לקבל עזרה בהפניייה למקורות שנוכל ללמוד ביחד על מנת ליצור הבנה בנושא שלא קיימת. מקורות שיראו גם את המקור ההלכתי כי הוא סבור לחלוטין שזו החמרה של נידה וזה לא קשור ללפני החתונה, ועל כן להצליח להראות שזהו בהחלט איסור וכן מקורות ספרים שיסבירו ויבהירו את החשיבות של זה להצלחת חיים משותפים מוצלחים ונכונים אשמח מאוד מאוד לעזרה, לא הייתי רוצה לוותר לא על הצניעות היהודית היפה ולא על הבחור המתאים שבוע שמח :)
תשובה: הבחור לא מתאים לך!!! הוא לא מחובר ולא אוהב תורה. אם היה אוהב תורה היה מקבל את התורה כפי שכל לומדיה ומקימיה מקבלים אותה ולא היה מתפלפל ומיקל לעצמו. הוא מחובר ליצרו ואוהב את עצמו. אני בטוח שאם תלכי אחריו יתברר לך שגם את איסור נידה הוא לא מוכן לשמור - הוא משועבד ליצרו ואין לכך תקנה אלא שיעשה תשובה גדולה ומלאה. גם אותך הוא לא ממש אוהב ולא מכבד אותך. את מתארת שהוא לא באמת הסכים לתנאי שלך בענין שמירת נגיעה. אין כאן מקום לפשרות ולויכוחים גם לא  ללמוד. ההלכות כתובות בשולחן ערוך וכל ספרי ההלכה. זה מחייב אותך, אם הוא רוצה בך - זה מחייב גם אותו. אם איננו מוכן לכך - ואת הולכת אתו - שום דבר לא יעצור אותו מלמלא את כל תאוותיו - בכלל לא בטוח שהוא ירצה לאחר מכן להתחתן אתך.
שאלה: בחירת שם: כבוד הרב אנחנו ילדנו תינוקת בשישי שעבר 5.9 ומבקשים את עזרתך בבחירת השם. השמות המועדפים עלינו לבת הם: שירה, רוני, עדי או מאיה. נודה לעזרתך. מיטל
תשובה: עדי ושירה שמות ראויים עיינו קישור
שאלה: האם לחרקים יש 4 כנפיים?: לכבוד הרב, רציתי לשאול כיצד התורה אומרת בויקרא פרק י"א שלרשץ העוף יש רק ארבע כנפיים, והלא אנו יודעים שאין אפילו חרק אחד בעל 4 כנפיים, אלא שלחקרים יש שישה כנפיים!,
תשובה: אינני מבין גדול בחרקים אבל יש לי עיניים לראות: לזבוב יש 2 כנפיים. לדבורה 4 כנפיים. מכאן שההנחה שלך שלחרקים יש 6 כנפיים שגויה.
שאלה: זוית של מזוזה: בני התחתן לפני שנה ומאז נישואיו הוא ממעט בביקורים ויחסו כלפינו ההורים השתנה. חברה שביקרה אצלי השבוע שאלה אותי מדוע המזוזות החדשות שקניתי (החלפתי מזוזות בעקבות שיפוץ הבית) נקבעו ישר ולא בזוית כפי שהיו קודם לכן, היא אמרה לי שהקושי שיש לי עם בני מאז נישואיו קשור לשינוי שביצעתי בזוית של המזוזות ושאסור לשנות את המנהג, אם קודם לכן הן היו בזוית גם לאחר מכן הייתי צריכה להמשיך באותו המנהג. בני שקבע את המזוזות מחדש טען שמנהג אשכנז בזוית ואילו מנהג ספרד ישר והוא העדיף לקבל על עצמו כעת את מנהג הספרדים ולא כפי שנהגנו קודם לפי מנהג אשכנז. (בבית אני תימניה ובעלי אשכנזי) אשמח לשמוע את דעתך בנושא. פעם ראשונה שאני שומעת שיש קשר בין זוית המזוזה ליחסים בבית ובמשפחה רציתי לדעת האם זה נכון?! יונה
תשובה: יש מחלוקת בין הפוסקים האם המזוזה צריכה להיות מונחת זקופה לאורך הפתח (שיטת רש"י, רמב"ם), או מושכבת לרוחבו (שיטת התוספות). השולחן ערוך (יו"ד סימן רפ"ט ס"ק ו ) פסק שקובעים את המזוזה זקופה לגובה, והרמ"א הביא את דעת החולקים וכתב ש"המדקדקים יוצאים ידי שניהם ומניחים אותה בשיפוע ובאלכסון, וכן ראוי לנהוג". האחרונים (פתחי-תשובה ע"פ הגר"א) מבארים שגם לפי הרמ"א, העיקר כשיטה שצריך להניח זקוף, ורק לכתחילה מניחים באלכסון, לצאת ידי חובת כל השיטות. ולכן במקום שאי אפשר להניח באלכסון (לדוגמא שעובי הפתח קטן והמזוזה תגלוש מחוצה לו) - יש להניח את המזוזה זקופה. למעשה: בבית שלכם שאבי המשפחה אשכנזי - יש להניח את המזוזות לכתחילה באלכסון. וכשמחליפים את כיוון המזוזה אין לברך (כיוון שבדיעבד גם הרמ"א מודה שזקוף כשר). לא שמעתי על קשר בין כיוון המזוזה ל במשפחה, אבל אפשר לומר כך: הסברה בשיטה להניח את המזוזות באלכסון היא כדי לצאת ידי חובת כולם, כלומר: לשמוע את כל הדעות ולנסות למצוא את הפשרה, הדרך שבה כולם יקבלו את צרכיהם בלי לפגוע באף צד. אני לא חושב שיש סגולה דווקא בכיוון המזוזה, אלא העיקר בכוונה שמכוונים ולוקחים איתנו לחיים. לכן, הדבר הנכון לעשות הוא שתשנו את כיוון המזוזה ותקבלו על עצמכם להוסיף עוד חיזוק בהנהגה הזו של לשמוע את כולם ולנסות תמיד למצוא את הדרך בה כולם יהיו מרוצים - ובכך בוודאי יתחזקו ה והאחדות במשפחה! בברכת שנה טובה ומתוקה!   התשובה נכתבה ע"י חתנו של הרב עוזיאל אליהו שליט"א.
שאלה: בחירת שם: כבוד הרב אשמח לדעת מה דעתך על בחירת השם רומי לתינוקת. אני מוצאת פירושים שונים ומתקשה להבין האם זהו שם טוב לבת. מראש
תשובה: שמעתי מהרב דב ליאור שליט"א שדעתו כלל לא נוחה משם זה (אף שבדרך כלל אינו מביע את דעתו בענייני שמות), והוא הזדעזע מהרעיון, משום ששם זה הוא כשמה של המלכות שהחריבה את ביתנו ושרפה את היכלנו. ולמרות שאפשר לפרש את השם מלשון "תתרוממי ותגדלי", בכל זאת השם נשמע כשם המלכות הרשעה ויש להימנע ממנו. ומזל טוב!   התשובה נכתבה ע"י חתנו של הרב עוזיאל אליהו שליט"א.
שאלה: הלכה,השקפה: לכבוד הרב שאלתי היא האם זה מקובל שאדם שמשתייך לציבור הדתי לאומי הנהג על פי הרב עובדיה בהלכה,האם זה לא הופך אותו לחרדי נועם.
תשובה: בוודאי שמקובל! הרב עובדיה הוא מגאוני הדור, ומאחר ואנו כ"כ קרובים - איננו חשים את גדולתו התורנית העצומה, אך פשוט שבעוד 50 שנה הרב עובדיה יוזכר בנשימה אחת עם גדולי הפוסקים מהדורות הקודמים, כמו החיד"א, המשנה ברורה, הבן-איש-חי והכף החיים. ואינני מבין את הביטוי "הופך אותו לחרדי"? האם יש איזו המרת דת להיות חרדי? תורה אחת והלכה אחת לנו. ואף שיש מחלוקות בהשקפה ואמונה - רב המשותף מהמפריד, וחס ו שנאמר שיש הלכה אחת לחרדים והלכה אחת לחרדים. ואולי פה המקום להעיר על סגנון דיבור מוטעה ומגונה שנשמע בחלק מהציבור שלנו, לפיו החרדים שומרים על המצוות בדקדוק ואנחנו לא צריכים להיות כ"כ חרדים, לשמור כל דבר בהלכה, אנחנו כביכול מאמינים שאפשר להתגמש יותר ולהתחשב בעוד גורמים מלבד ההלכה. ולא היא! ההלכה היא נר לרגלינו, ודווקא מתוכה אנו רואים את החשיבות באידיאלים תורניים נשגבים כמו ציונות (מצוות ארץ ישראל), התחברות לכלל חלקי העם (ואהבת לרעך כמוך), לימודי חול (כהדרכת הגר"א זצ"ל), צבא ושירות לאומי (לא תעמוד על דם רעך, גמילות חסד, מלחמת מצווה).
שאלה: עוף של רמי לוי: לאחרונה הופצו בישובנו הודעות על כך שרבני כושרות אוסרים קניית עוף טרי ברשת רמי לוי בשער בנימן.רציתי לשאול האם ידיעות אלו נכונות ואם כן מה הבעיה ומדוע רבני הישובים אינם יודעים זאת?
תשובה: אין דבר כזה : עוף של רמי לוי. בקצביה של רמי לוי נמכרים עופות ממשחטות שונות ועם הכשרים שונים. לנו יש רשימת עופות מומלצים: פעמים שהעוף המשווק שם הוא מופיע ברשימה ופעמים שלא. אבל וודאי שלא ניתן לומר ש"שרבני כושרות אוסרים קניית עוף טרי ברשת רמי לוי" כפי שכתבת.
שאלה: ירק עלים: קניתי עלי סלק בהשגחת הרב אפרתי. מה הדין?שמעתי במענה הטלפוני כי יש לחזור על הפעולה פעמיים. האם גם על ההשריה וגם על השטיפה?
תשובה: תשובה לשאלתך ניתן למצוא בקישור המצורף:
שאלה: בית הדין או בית משפט: רציתי לדעת אם במקרה של גירושין יש חיוב מן התורה לעשות זאת רק בבית דין הרבני. כלומר האם יש איסור להתגרש בבית המשפט לענייני משפחה? אשמח לשמוע גם טעמים לתשובה
תשובה: לאחר הנישואים לא יכולים בני הזוג להתחתן עם מישהו אחר. רק סיום הנישואים על ידי גט יאפשר לכל אחד מבני הזוג להקים קשר חדש עם בן זוג אחר. גירושים על ידי גט - מסמך כתוב שהגבר נותן לאישה ובכך מסתיים הקשר שהיה ביניהם. בית משפט לענייני משפחה לא מתעסק במתן גט וגם לא מוסמך לכך. רק בית דין רבני מבצע גירושין.
שאלה: טלטול עגלה ללא ערוב - המשך: הרב לבנון, הרב ענה שמותר לטלטל עגלול ע"י הפיכתה לרשות היחיד במקום שאין ערוב, השאלה היא האם אפשר לטלטל גם עגלת תינוק רגילה ולא עגלול? אם כן האם אין צורך ברוחב או באורך מינימלי? מראש!
תשובה: עגלה אסור. עגלול, אם עומד בכל הדרישה ההלכתית, מותר. הרב אליקים לבנון www.yelm.co.il
שאלה: חינוך ילד: כבוד הרב התגרשתי לפני כ-4 חודשים לאחר סרבנות גט מצד הבעל במשך שני וחצי ונישואים של כשנתיים וחצי. אני אישה דתיה בוגרת אולפנא והבעל היה חוזר בתשובה (ומתחזק לטענתו וכך גם הציג עד הנישואים.) עם הזמן התחוור לי כמה הרמה הדתית שלו רופפת מאוד והצלחתי להביאו לרב שינסה להכווין לחזק וכו. הנ"ל וגם שיקולים של יחס מחפיר כלפי שזה לא המקום לפרט, גרמו לגירושים (עליהם אני מברכת ומקבלת בהבנה את הייסורים שעברתי ). מכל מקום, מהנישואים נולד ילד, כיום בן שנתיים, והחלו עתה הסדרי ראייה באמצע שבוע ולינה אחת לשבועיים. הגרוש חזר בשאלה הוריד כיפה וכיום מנהל אורח חיים חילוני ומנסה להתנצח בלי סוף ע"ח הילד, לצערי. המשמעות היא שהילד יראה כל שבת שניה טלוויזיה אצלו בבית ויחשף לחילולי שבת לצערי ולחינוך הפוך. ניסיונות להידבר איתו לא צולחים והוא פועל בנקמנות בלי סוף בהרבה מישורים לרבות מזונות, תלונות שווא וכו הכיצד ניתן לחנך ילד כשמחצית חייו יחשף לחלולי שבת? האם יש לכבוד הרב עצה בעניין זה? כל כך מקווה שהילד יגדל ויהיה ירא שמים אך הכיצד בסיטואציה כה קשה זו??. אודה לתשובתך ועצתך, מירב
תשובה: ב"ה, שאלה מורכבת, אשמח לעזור בפלפון 0527710491 דני ארגמן
שאלה: עירוב: הרב, קוראים לי אביטל כהן, אני בת 23 ויש לי שאלה שמטרידה את נפשי. שמעתי על עניין העירוב (חצרות, תחומים) ואני לא מצליחה להבין משהו, אם אני טסה לחו"ל למה אני לא יכולה להוציא עגלה, או לתפוס תינוק שאינו יודע ללכת, או לתפוס בגד,בשבת? אנשמח לתשובה
תשובה: לך הקב"ה בתורה אסר בשבת 39 מלאכות. אחת המלאכות שהוא אסר בתורה זה להוציא חפץ מרשות היחיד ( הבית) לרשות הרבים ( הרחוב). איסור זה אסור במקומות גדולים. חכמים התצטוו ע"י הקב"ה (בתורה במילים  ועשיתם משמרת למשמרתי ) לקבוע גדרים ואיסורים כדי שהאדם לא יטעה ויתבלבל וחלילה יעבור על איסור תורה (שזה כמו חורבן העולם). במקום בו הקב"ה אסר לטלטל בשבת - אין שום היתר לטלטל בשום דרך שהיא וכך יהיה בעזרת ה  בירושלים לאחר שיבנה המקדש ויהיו בה מאות אלפי יהודים. במקום קטן בו חכמים אסרו לטלטל מחשש שיתבלבלו עם מקום בו אסור מהתורה, הם קבעו שהאיסור לא יתקיים אם באותו מקום יהיה אוכל משותף לכל הגרים שם (יהודים כמובן), והוא יוקף בגדר או בחוט באופן מסוים שיסמן אותו כגדר. - זה העירוב הקיים בימינו ברוב הערים בארץ ישראל. (ובכל עיר או ישוב אליה את נוסעת לשבת - עליך לברר שאכן יש ערוב תקין שנבדק לעיתים קרובות). בחו"ל קשה מאד להקים עירוב ולכן ברוב המקומות בחו"ל אין עירוב ואסור לטלטל. במקומות גדולים אסור גם לעשות  עירוב, כמו שאסור בארץ ישראל. בברכת שנה טובה ושבת דוד לוי 098987548
שאלה: כשרות מוצרים: נשאלתי על ידי תלמיד שמתארח אצל אמו ולא יכול לסמוך בוודאות על תשובותיה בענין כשרות,באופן כללי היא מגדירה עצמה דתיה.השאלה כרגע היא האם יכול לסמוך שמה שקנתה אחת הרשתות המפורסמות אכן כשר.(לנסות בדרכי נועם לברר איתה לא שייך במקרה זה לעת עתה)
תשובה: כמעט כל הרשתות הגדולות עומדות בהשגחה. ולכן על כל מוצר לחנות אמור להיות כשרות. והרי אין זה בית של אדם זר אלא זה הבית גם שלו או לפחות הבית שהוא גדל בו ולכן אפשר להציע לו שיסתכל בארונות מטבח ובמקרר ובפריזר כדי לראות האם באמת כל המוצרים מושגחים.
שאלה: האם מותר להחרים לתלמיד פריט אישי שלו?: שמי, ואני לומדת בכיתה י באולפנה דתית. קרה לי מקרה בו דיברתי עם חברה שלי בפלאפון (בהודעות, לא בשיחה) בשיעור חופשי, ובגלל שמצב רוחה היה ירוד מאוד (משהו קיצוני במיוחד שקשור לחשש לבריאות אביה), התקשיתי להודיע לה על כך שעלי להיכנס לשיעור, ושאסור לי להשתמש בפלאפון באותה השעה, לכן המשכתי לדבר איתה (בתוך הכיתה). השתתפתי בשיעור במלוא מובן המילה, בעוד המשכתי לדבר איתה מהצד בניסיון לעודד אותה, ואז המורה ראתה שהפלאפון שלי דלוק על השולחן, ולקחה לי אותו. כעיקרון, ישנה חוקיות בבית הספר שלי, שאם תלמיד משתמש בפלאפון שלו במהלך הלימודים, הוא נלקח ממנו למספר ימים. הבנתי שעברתי על החוקיות הזו, אבל הרגשתי שהמטרה שלי הייתה חשובה מספיק, לכן דיברתי לאחר מכן עם המורה ועם מנהלת בית הספר, והסברתי לשתיהן שהמעשה נעשה שלא מתוך זלזול בשתיהן, אלא בגלל הסיבה הפשוטה שחברתי הייתה במצב ירוד, ולא היה לה באותו רגע מישהו אחר לדבר איתו, לכן לא רציתי לנטוש אותה לבדה כשהיא חוששת לאביה, ורק בסופו של דבר חשבתי שיכולתי לבקש מהמורה לצאת. אני לא חושבת שזו אשמתי שהרעיון לא עלה לראשי באותו הרגע. המנהלת אמרה שהיא מעריכה אותי על הכנות, ושהיא נותנת בי אמון, אך שלא אוכל לקבל את המכשיר. העובדה הזו מאוד הרגיזה אותי, מכיוון שהודתי שעשיתי מעשה שגוי, והבטחתי שאם יקרה מתישהו מקרה דומה, אבקש מהמורה רשות לצאת, ואם היא לא תסכים אחתום בכך את השיחה. לדעתי - ולפי הבנתי, גם לדעת המנהלת - המטרה שלי הצדיקה את המעשה, אך גם אם המנהלת רואה בסיבה שלי כלא מספיקה, האם זה מותר בכלל? הפלאפון שלי הוא מכשיר שנמצא בבעלותי או בבעלות הוריי, ובוודאי שזה לא מקובל עליי או על הוריי שהמנהלת תיקח לי מכשיר שאני מוצאת בו שימוש מחוץ לקוטלי בית הספר באופן יום-יומי, ולא רק לשיחות סתמיות. האם זה לא נחשב כגזל? הערה: אני לא בטוחה שזה נכון, אך לאחר היוועצות עם חברתי (היא בת שמונה עשרה), גיליתי ש"חוק החילוט מציין שהיחידים בעלי הזכות לחלט רכוש פרטי של אדם ללא רשותו הוא שוטר תחת צו החתום על ידי שופט, ושכל מקרה שבו האדם אומר שהוא בעל הזכות לחלט הוא מקרה של הונאה וגניבה." (אני מצטטת מחדש שטעיתי בהבנת דבריה, או שלא אכתוב אותם נכונה.) מבחינה חוקית אני די בטוחה שהעניין לא ר לחלוטין. מה אומרת ההלכה?
תשובה: ב"ה, מי שנכנס למוסד חינוכי בכך הוא מקבל עליו את החוקים והכללים אם הכללים לא מוצאים חן בעניו הוא צריך לחפש מקום אחר, אי אפשר לנהל מוסד חינוכי ללא כללים. ואי אפשר להכנס למוסד ללמוד ולקבל את כל הטוב אבל לא לקבל את הכללים. מה דעתך על תלמידה שמשחקת ללא הפסק חמש אבנים על השולחן ואחרי כל ההערות ובכל השיעורים היא ממשיכה, גם אז אסור לקחת לה את האבנים? חוק זה חוק! לא? אגב, בחוק שצטטת נאמר: "רכוש פרטי של אדם ללא רשותו" - את אולי לא הרשת במפורש אבל בעצם כניסתך לאולפנא הסכמת ואולי יש גם חתימה של ההורים על כללים אלו. דני ארגמן
שאלה: יום כיפור: הרב שענית על השאלה הקודמת אבל לצערי לא ממש הבנתי את התשובה. אני כן נשואה ברוך ה ובשבוע 22 להריון הייתי במיקווה לפני כן וכשנודע לי שנקלטתי לא הייתי צריכה ללכת שוב לטבול. כמובן שהמליצו לי ללכת לטבול לפני הלידה בחודש תשיעי אבל לעניין. אני יכולה לטבול גם בערב כיפור?
תשובה: את יכולה לטבול
שאלה: גניזה: לך כבוד הרב! יש לי שאלה, לפני כמה ימים הדפסתי משהו מהאינטרנט שקשור לדת. בהתחלה יצא לי דף אחד לא שלם, אז עצרתי את ההדפסה והדפסתי שוב, אבל זה לא ביטל את ההדפסה הקודמת ואז יצא לי עוד עותק. ורציתי לשאול, בגלל שזה יצא מהמדפסת - מותר לי לזרוק את העותק הלא טוב לפח.? (רק דף אחד יצא לא טוב, אבל כבר יש לי עוד עותק של אותו המסמך). אני חושבת ששם ה מוזכר שם, אז אני צריכה לשים בגניזה? ולידע כללי, אפשר בעיקרון לשים כל דבר בגניזה? גם חס וחלילה ספר תנ"ך? ובעצם אין דבר שאסור לשים שם? ואם יש משהו שרוצים לשים בגניזה - עדיף יותר לשמור אותו בבית (למרות שאולי לא נשתמש בו), מאשר לשים בגניזה?
תשובה: עיין בקישורים להלן
שאלה: כפרה על חטא: הייתי עם חברה שלי באוטו ובטעות פגעתי במראה של איזה רכב, לא שמתי לב לסוג הרכב וגם לא לצבעו, ולא ראיתי מה קרה למראה. המשכתי לנסוע ואז חברה שהייתה איתי אמרה לי שהוא קורא לי אבל במקום לעצור המשכתי לנסוע כי פחדתי ועכשיו אני מתחרט על זה ואני רוצה לכפר אבל אני לא יודעת איך. בבקשה תגיד לי מה לעשות, הרגשות אשמה והחרטה הורגים אותי!
תשובה: המעשה חמור ביותר. תשובה מחייבת השבת הנזק וגם חרטה וקבלה לעתיד. עליך להיות בטוח ששוב לא תנהג כך. אתה צריך להקפיד מאוד על כל ת ופיצוי מכל סוג שאתה מחוייב או תתחייב בעתיד. רק בכך תושלם התשובה שלך. עליך להעביר את ערך הנזק לטובת הרבים. עיין בתשובה שלהלן שמביאה מקורות ומסבירה כיצד משיבים גזלה על ידי ת לטובת הרבים.
שאלה: כיבוד הורים: אני לא מסוגלת לכבד את אמא שלי אני כבר שנה מנסה ופשוט אין מצב אני לא יודעת איך. היא לא אישה רגילה יש לה כל מיני בעיות וחכמה היא לא. הבני אדם שאני הכי לא מסתדרת איתם זה אנשים טיפשים פשוט לא יכולה לסבול אותה. והיא משגעת אף אחד בבית לא מצליח שלא להשתגע ממנה!! כמה שאני מנסה אני לא מבינה איך אני יכולה לכבד אישה כזאת. אין לה טיפת כבוד בעיני. כבר התיאשתי וקמתי מאה פעמים ושום דבר לא עוזר
תשובה: הבה נצעד צעד אחר צעד: הצעד הראשון הוא החלטה פנימית שלך לקיים את מצוות התורה, ולא לבזות אותה, לפעול נגדה, או לעשות דברים שמשפילים ומריעים לה. זו חובה שקיימת גם כלפי אמא שהיא קשה מאוד. אולם, אין את חייבת לשעבד את עצמך אליה, ואין את חייבת ליפול למניפולציות שהיא עושה כלפייך. אם את חשה שהיא מנצלת אותך או שהיא פועלת נגד אחרים בצורה לא ראויה   את רשאית לא צריכה לשתף פעולה עם זה, ואת לא חייבת להיות שם, אלא רשאית כמובן לקום וללכת. לקום וללכת בלי ביזוי ובלי פגיעה, אלא כסוג של התנתקות שלך מהמציאות הבלתי אפשרית הזו. אלו הצעדים הראשונים. אם לא מצאת תשובה מכוונת מספיק למצב שאת נמצאת בו   אנא שובי. ושנה טובה
שאלה: סכך בשמיטה:. ראיתי שכאשר גוזמים סכך לצורך הסוכה יש לעשות זאת בשינוי כך שזה שלא ישביח את העץ. אך, אם אני קונה סכך של כפות תמרים, שנקצץ במרוכז ע"י החקלאי ונמכר בכמויות גדולות, כיצד אני יכולה לוודא שהוא נגזם כהלכה ללא חשש של זמירה בשביעית? האם יש על כך פיקוח? איך מבררים זאת בכל מקום ומקום? כתיבה וחתימה טובה.
תשובה: מבחינת הצרכן אין כל חשש. אין איסור "נשמר" כי זה לא פרי. אין איסור "נעבד" כי באסור נעבד מדובר על הפרי שצומח מהמלאכה שנעשתה באיסור. אין איסור של "זמירה" כי חיתוך הענפים אינו גורם לצימוח הפירות. בברכת חג שמח!
שאלה: חלום: אתמול חלמתי שבא לבית שלי גנב וראיתי אותו בחצר. והוא רצה להיכנס לבית שלי כדי לגנוב, אז לא נתתי לו להיכנס ואז הוא דחף אותי על הריצפה וירה בי, אני הייתי בריצפה על הבטן, והירייה בכלל פגעה בחזה (מוזר), והגנב ברח איך שהוא ירה בי, אחר כך נכנסתי לבית והמשפחה שלי ראו שירו בי וסיפרתי להם שזה היה גנב, לקח להם זמן להזמין אמבולנס, אני החלפתי חולצה ואז אני ואבא שלי חיכינו בחוץ כדי שהאמבולנס יגיע, והאמבולנס לא הגיע בסוף והחלום נגמר. מה החלום הזה אומר?
תשובה: שום דבר. כנראה שקראת או שמעת סיפורי גניבה בזמן האחרון
שאלה: כשרות עופות: ברשימת המומלצים שלכם לא מופיעה משחטת מילועוף בחיפה של הרב שלוש שמעתי שלאחרונה נעשה שינוי ברמת ההקפדה שם האם ידוע לכם משהו על זה ב איילת זומר
תשובה: כל משחטות העופות בארץ המופיע עליהם כשרות רבנות מוסמכת הינם כשרים. רשימת המומלצים של כושרות עוסקת ב"עשה טוב" ולא ב"סור מרע". לכן אנו ממליצים על משחטות המוכרות לנו מביקורים ומהכרת צוות השחיטה, מערך הבדיקות וכו  להרחבה והיכרות מעמיקה עם תעשיית שחיטת העוף עיין במאמר בקישור המצ"ב
שאלה: על האש בראש השנה בחג השני: ערב טוב, האם זה נכון שיש איסור לעשות על האש בבוקר החג הראשון ומותר רק בבוקר החג השני? אם כן, מהו המקור ההילכתי לקביעה זו? קראתי במקום כלשהו כי בברית כהונה יש התייחסות לזה בחג השני של פסח אך לא לראש השנה, אשמח אם תוכל לעשות לי סדר בנושא, בברכת שנה טובה. ליטל
תשובה: אפשר גם בחג ראשון
שאלה: שוקל חזרה בתשובה - - אך מתקשה לקבל את עצם אפשרות קיומה של יישות עליונה: כבוד הרב. אני נער בן 16 מהצפון שגודל במשפחה יהודית חילונית, ותמיד ריתקה אותי היהדות על כל מצוותיה, קבציה ומנהגיה. אני רוצה ללמוד עוד על היהדות, לקיים מצוות וכמו כן שוקל לחזור בתשובה אך הבעיה שלי היא שמבחינה לוגית והגיונית אני מה שמכנים אותו אגנוסטיקן. אין לי בעיה עם עצם הרעיון של עבודת השם, וההתמסרות הרצונית לקיום מצוותיו היא דבר שאני רוצה מאוד לעשות ושאהיה מוכן לעמוד בו: אבל כמו שאמרתי, בשורה התחתונה, אני לא יכול להביא את עצמי לבטוח בהיתכנותו הוודאית, לפחות כפי שהוסבר לי עליו מאז ומעולם. דוקא מצאתי הגיון בגישתו של פרופ ישעיהו ליבוביץ, שהיה אדם דתי ובקיא בתורה ומצוות, אבל אני מפחד שזו לא באמת קבילה, ושזו לא תאפשר לי לקיים אורח חיים יהודי מלא (ואצטט את דבריו): "העמדה הדתית, ז.א. שאני מכיר את חובתי כלפי אלוהים, איננה נובעת מתוך זה שאני יודע שהוא ברא את העולם. משום שאם הוא ברא את העולם הרי זה אירלוונטי בשבילי. ואפילו אם תאמר שהוא מנהיג את העולם, מה פירוש הדבר הזה? שאני יודע או שאני חושב שאני יודע - ולמעשה מבחינה סובייקטיבית אין הבדל בכך אם אדם יודע או חושב שהוא יודע - שיושב זקן בשמים ומושך בחוטי העולם. זה מחייב אותי למשהו?!" האם אוכל, באמת ובתמים, להפוך ליהודי דתי עם השקפת עולם שכזאת? האם אני יכול להתמסר לשם ולחזור בתשובה, באמונה רגשית דתית, גם מבלי להיעזר באמונה הטכנית שמבוססת על לוגיקה? והשאלה הכי חשובה: האם אני מפספס משהו? מראש!
תשובה: אתה צודק לא ניתן לעבוד את ה  בלי להאמין בו. הדעות של לייבוביץ אינן מקובלות על הציבור הדתי אלא על החילוני.
שאלה: קבלה כנדר: לרב קיבלתי על עצמי לנהוג תענית דיבור בשבת במהלך חודש אלול לפחות (עד שעה מסוימת ביום) והשארתי את האפשרות להמשיך בכך לשיקול הדעת לאחר יו"כ, אך הבנתי שכשנוהגים מנהג זמן מסוים הוא נעשה כנדר. אם אני גומר בלבי שאני יכול להפסיק בכל עת האם לא ייחשב הדבר כנדר? מראש ושנה טובה!!
תשובה: לא נחשב כנדר
שאלה: כיבוי אש בחג: רציתי לברר על דרכים לכבות אש בחג מראש
תשובה: לכתחילה צריך להשתמש בשעון טיימר שמכבה - למתקני גז יש  חגז. בדיעבד אפשר להרתיח מים בסיר קטן ולתת להם לגלוש וכך לכבות את הלהבה. כל זאת בתנאי שצריך להשתמש במים הללו (להכנת קפה וכד ). אפשר כמובן להיעזר בגוי. עיין פירוט בקישורים להלן:
שאלה: ניפוי גלוטן: הרב, קניתי מחנות מוצריי אפייה אבקת גלוטן חיטה. השאלה שלי האם צריך לעשות לגלוטן ניפוי כמו שעושים לקמח חיטה? האבקת גלוטן מגיע בדר"כ בצנצנת או פלסטיק ארוז אבל אני חושב שהחנות עצמו אורז את זה מחדש משקית גדולה. יוסי
תשובה: יש לברור קלות- להסתכל קצת שאין חרקים.
שאלה: מה עושים?: אני יוצאת עם מישהו. אנחנו מדברים על חתונה באופן תאורטי (לצערי) האמת שדי אבד לי הסבלנות. אני בת 21 וחצי דיברנו על נושא הילדים ואני לא ממש מעוניינת לחכות הרבה זמן בשביל להתחיל לחשוב על זה והוא לא מעוניין זה מרתיע אותו. וחשבתי לעצמי. למה שאני אחכה לו? אני אקח כלכך הרבה זמן גלולות? זה לא מסוכן? אני גם שואלת בכללי. אני בן אדם שממש משתדל לא לקחת כדורים ונראה לי לא פייר שכל חיי אני אקח גלולות!! אין דרכים אחרות? למה הנשים תמיד צריכות לכפות על זה. אני לא מבינה.!! אני שמעתי שזה פוגע בפוריות ויש לזה תופעות לוואי. זה נושא שממש מעיק עלי לאור העובדה שגם אני עם מישהו ש"לוקח את הזמן".
תשובה: אנחנו סבורים כמוך. יש מצוות פרו ורבו. מניעת הריון היא מעשה שנוגד את ההלכה ולכן זוג בתחילת דרכו לא ימנע מלהביא ילדים. זו שאלה מהותית שחייבת להתברר היטב לפני שאת מתחתנת. אולי אין להתחתן ללא הסכמה בנושא כל כך יסודי כמו לידת ילדים והקמת משפחה. את צריכה לדרוש מהבחור לקיים פגישה עם רב וללמוד יחד את הסוגיה הרגישה. בהתייחסות להמשך השאלה - כאשר לפי ההלכה ראוי לדחות הריון - צריך להתיעץ עם רופאת נשים מה הדרך הנכונה לעשות זאת. מלבד גלולה יש עוד אמצעי מניעה וצריך למצוא את הפתרון הכי בריא והכי בטוח.
שאלה: פגם הברית: אני בן 27 נשוי עם ילד אחד. כבר תשע שנים אני חולה בהתמכרות הנוראית של צפייה בתכנים לא ראויים באינטרנט וכתוצאה מכך אני גם פוגם בקדושת הברית ומוציא זרע לבטלה אני מנסה בכל הדרכים האפשריות לעזוב את את זה, לברוח מזה. ללמוד תורה כדי להתגבר, למדתי גם את אשיב ממצולות. אבל תמיד היצר מצליח להגיח ולפגוע בי. אני מרגיש אובד עצות. אני מרגיש שאני לא מאמין בשיפור שאני יכול לעשות, כבר מאות פעמים- נפלתי, קמתי, הבטחתי, התחרטתי, קבלתי לעתיד. אבל תמיד אני נופל שוב חשוב. אני כבר מיואש. אני כבר לא יודע מה התרופה ואני באמת מרגיש שניסיתי הכל. אני מקווה שהקב"ה רואה את מאמציי לחזור בתשובה כי אני כבר לא יכול. בבקשה תעזרו לי מהר.
תשובה: התמכרות  זו בעיה שיכולה להתרחש בתחומים שונים: הימורים  אלכוהול  עישון  אינטרנט הבטחות לעצמך וכד  לא מצליחות לעמוד בלחץ הפנימי. התמכרות צריכה טיפול מקצועי. אני מציע לך להיות אמיץ, להכיר בקושי שלך ולצאת למלחמה אמתית על החופש שלך, לגמול את עצמך מההתמכרות שלך. לשם כך אתה חייב לפנות לפסיכולוג.
שאלה: חשש גזל בד  המינים: בכל שנה אנו רוכשים ארבעת המינים ולא מבקשים קבלות מס המוכיחים כי אגן הסחורה עברה את הנדרש על פי חוק בשנה שעברה פשטה רשות המסים על סוחרים כפי שניתן לראות בקישור הבא: עד אז חשבתי שהמדינה מעלימה עין, כעת אני חושש שמא נרכוש ד המינים ללא קבלות יש חשש של גזול כאשר המס לא שולם. האם אני חייב לחפש מוכר שמנפיק קבלות, האם בכלל יש דבר כזה?
תשובה: מצ"ב תשובת הרב לבנון: א. ארבעת המינים - גזולים פסולים. ב. העלמת מס או הברחה במכס, אינה הופכת את המינים לגזולים. מינים אלו, נקטפו או ניקנו, והם שייכים למי שמביא אותם. הוא חייב לשלם עבורם, אבל זה אינו מפקיע את בעלותו. ג. הואיל וזהו חוב חיצוני לאוצר המדינה, אין כאן בעיה של "מצוה הבאה בעבירה". ד. למעשה: יש להצטער על נסיונות העלמת מס או מכס. אולם, הקונה, יכול לברך, ויוצא ידי חובה.
שאלה: אמונה: לרב אנחנו נשואים כמעט שש שנים ויש לנו בן מתוק אחד אנחנו עושים השתדלות להכנס להריון אך עד עתה לא זכינו להפקד בפרי בטן לקראת השנה החדשה ברצוני לקבל עליי משהו אחד שאוכל לעמוד בו ולקיימה ותהיה לטובת הכלל אני
תשובה: ב"ה, אם תוכלי לקבוע לך שתי דקות ביום ללימוד הלכות שבת או שמירת הלשון זה יהיה נפלא! ותזכו לבנים ובנות עושקים בתורה ובמצוות!! שנה טובה, דני ארגמן
שאלה: חרקים בלוף: השנה טרם מצאנו לוף ארוז ללא חרקים (בשנה שעברה היה), מה הוראות השימוש בלוף רגיל
תשובה: תשובה לשאלתך תמצא בקישור המצורף:
שאלה: שמירת נגיעה: אני כולה בת 20 וכבר כל כך רוצה להרגיש מגע של גבר. אפילו רק חיבוק. זה לא שאני רווקה זקנה שמחכה כל כך הרבה, אפילו לא התחלתי לצאת. לפעמים אני מרגישה שדווקא בגלל תחושות ומחשבות אלו אני לא מוכנה נפשית לצאת ולהכיר כי אני מרגישה לא בוגרת מספיק. האם זה הגיוני בגילי להרגיש ככה? לפי מה שקראת אני אולי באמת לא בוגרת מספיק כדי להתחיל לצאת? מצטערת אם השאלה קצת טיפשית ו מראש על התשובה!!
תשובה: אין שאלה טפשית. מה שמציק לך אינו טפשי. יש שני צרכים שונים ל- חיבוק. יש נגיעה אוהבת מאדם קרוב שמעניקה תחושת קרבה ובטחון. מבחינה זו גם חיבוק של אמא ואבא, חיבוק של חברה קרובה יכול להועיל. יש נגיעה שקשורה להתעוררות יצרית, כאן מבקשים דווקא חיבוק עם גבר. כאן החיבוק אינו ממלא את כל הצורך. כאשר יש בן זוג, שני הצרכים מקבלים מענה בחיבוק אחד - יתכן שזה החיבוק שאת מבקשת. המחשבות הללו טבעיות ביותר לבת 20. העולם שבו אנו חיים מבטא מתירנות מלאה (הרבה יותר מחיבוקים) כבר אצל צעירים בני 14, אי אפשר שלא תהיה לכך השפעה על הדמיון שלך. כמו בהרבה דברים אחרים, גם כאן, האדם המאמין צריך לחזק את אמונתו ולעמוד בפיתוי: יש לנו פיתוי לנסוע או להאזין למוזיקה בשבת, יש לנו פיתוי להתלבש כמו כולן, יש לנו פיתוי לבלות במועדנים ופבים, יש לנו פיתוי להתרחץ בים מעורב. אין לדברים הללו שום קשר עם בגרות ובשלות לצאת עם בנים. את הרצון למגע של גבר תשמרי עמוק בתוכך. תאמרי לעצמך שלכך תזכי לאחר החתונה. אני ממליץ לך להתחיל לפגוש בנים מתוך עמדה שאת מתגברת על הפיתוי ושומרת על כל ההלכות עד החתונה.